13. melléklet az előterjesztéshez


ELŐZETES HATÁSVIZSGÁLAT

a Budapest Főváros Önkormányzata 2022. évi összevont költségvetéséról szóló 43/2021. (XII. 22.) önkormányzati rendelet végrehajtásáról szóló
 .../2023. (...) önkormányzati rendelethez


A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen
· társadalmi, gazdasági, költségvetési hatásait,
· környezeti és egészségi következményeit,
· adminisztratív terheket befolyásoló hatásait, valamint
· a jogszabály megalkotásának szükségességét, a jogalkotás elmaradásának várható következményeit, és
· a jogszabály alkalmazásához szükséges személyi, szervezeti, tárgyi és pénzügyi feltételeket.

A törvényi előírásnak megfelelően a Budapest Főváros Önkormányzata 2022. évi költségvetése végrehajtásáról szóló zárszámadási rendelet-tervezet hatásait az alábbiakban foglaljuk össze:

1. A rendelet társadalmi, gazdasági, költségvetési hatásai, környezeti és egészségi következményei, adminisztratív terheket befolyásoló hatásai

Fenti hatások, következmények tekintetében a javaslatnak nincs sem közvetett, sem közvetlen hatása, mert a zárszámadási rendelet a 2022. évi költségvetés végrehajtásáról, a bevételek és kiadások alakulásáról közöl tényadatokat.

2. A rendelet megalkotásának szükségessége, a jogalkotás elmaradásának várható következményei

Budapest Főváros Önkormányzata 2022. évi összevont költségvetésének végrehajtására vonakozó zárszámadási rendelet tervezete az államháztartásról szóló 2011. évi CXCV. törvény (Áht.) 91. § (1) bekezdésében előírt éves költségvetési beszámolási kötelezettség teljesítéseként kerül előterjesztésre. A beszámolóról a Fővárosi Közgyűlés a Magyarország Alaptörvényének 32. cikk (1) bekezdés a) pontjában meghatározott feladatkörében eljárva alkot rendeletet.

Az Áht. 91. § (1) bekezdése úgy rendelkezik, hogy a helyi önkormányzat költségvetésének végrehajtására vonatkozó zárszámadási rendelet-tervezetet a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. 
A Magyarország helyi önkormányzatairól szóló 2011. évi CLXXXIX. törvény 111/A. §-a rendelkezik arról, hogy amennyiben a helyi önkormányzat nem fogadja el a költségvetési évet megelőző évre vonatkozó zárszámadását, államháztartási beszámolási kötelezettségének vagy vagyon-nyilvántartási kötelezettségének nem tesz eleget, a részére járó egyes támogatások folyósítása az államháztartásról szóló törvényben meghatározottak szerint felfüggesztésre kerül.
Az államháztartásról szóló törvény végrehajtásáról szóló 368/2011. (XII. 31.) Korm. rendelet 155. § (2) bekezdésében meghatározottak szerint a költségvetési szerv költségvetési maradványát az irányító szerv a zárszámadási rendeletével, határozatával egy időben állapítja meg, és – szükség esetén – módosítja költségvetési rendeletét, határozatát.

A maradvány elfogadása a költségvetési gazdálkodás szempontjából halaszthatatlan, mivel fedezetét képezi az előző évi kötelezettségvállalásokból eredő, és 2023. első negyedévben már jelentős mértékben teljesült kiadásoknak, úgy az intézmények, mint a Fővárosi Önkormányzat esetében. Az Áht. 36. § (1) bekezdésének előírásai szerint kiadás teljesítése csak a rendelkezésre álló szabad előirányzat mértékéig történhet, ezért az előbbiek szerinti kiadások fedezetének jóváhagyása és a költségvetésbe történő beemelése a szabályos gazdálkodáshoz szükségszerű. 

3. A személyi, szervezeti, tárgyi, pénzügyi feltételek

A megalkotandó jogszabály alkalmazásához a fenti feltételek nem értelmezhetők, mivel az egy lezárt időszak gazdálkodásának tényadatait mutatja be, a jövő időszakra vonatkozó kötelezettséget, elvégzendő feladatot nem tartalmaz.

Budapest, 2023. május 10.
